**Εκπαιδευτικοί Στόχοι Μαθήματος Πυρηνικής Ιατρικής**

Κατανόηση των διαγνωστικών αρχών με ραδιενεργό ιχνηθέτη. Απεικονιστικές μέθοδοι πυρηνικής ιατρικής, κύριες κλινικές ενδείξεις εφαρμογής αυτών, σημαντικότερα παθολογικά απεικονιστικά ευρήματα, αναφορά σε ψευδώς θετικά και ψευδώς αρνητικά ευρήματα.

Οι φοιτητές πρέπει:

* να κατανοήσουν τις βασικές αρχές που διέπουν τη διάγνωση με ραδιενεργό ιχνηθέτη
* να κατανοήσουν τη σύνδεση των μηχανισμών πρόσληψης του ραδιενεργού ιχνηθέτη με τη φυσιολογία και τη βιοχημεία του οργανισμού
* να γνωρίσουν τις βασικές διαφορές μεταξύ των ραδιενεργών ιχνηθετών
* να γνωρίσουν τις βασικές αρχές συστημάτων απεικόνισης στην Πυρηνική Ιατρική
* να κατανοήσουν τη φυσιολογική κατανομή των πιο σημαντικών ραδιενεργών ιχνηθετών
* να κατανοήσουν τις κύριες κλινικές ενδείξεις για διάγνωση με ραδιενεργό ιχνηθέτη της κλασικής πυρηνικής ιατρικής
* να μπορούν να αναγνωρίσουν παθολογικές κατανομές των ραδιοφαρμάκων
* να γνωρίσουν τις κλινικές ενδείξεις για ποζιτρονική τομογραφία (PET)
* να κατανοήσουν τα προτερήματα της υβριδικής απεικόνισης
* να ενημερωθούν για τις νέες εξελίξεις στην απεικόνιση με ραδιενεργούς ιχνηθέτες (π.χ. PET/MR, κύριες εφαρμογές – προοπτικές)
* Κατανόηση του μεγέθους της ακτινικής επιβάρυνσης από διαγνωστικές εξετάσεις της πυρηνικής ιατρικής και των βασικών κανόνων ακτινοπροστασίας
* Παρουσίαση περιστατικών με ερωταπαντήσεις